Diari Oficial de la Generalitat Valenciana


Sumari del DOGV 9996, del 29-11-2024 (2024/12478)

RESOLUCIÓ de 26 de novembre de 2024, per la qual es concedixen subvencions per a actuacions de conservació i protecció dels béns immobles del patrimoni cultural de la Comunitat Valenciana amb caràcter plurianual durant els exercicis 2024-2025.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9996

Data del DOGV
:   29-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12008

CVE
:   SLHH-Q-9700-56657

Data del document
:   26-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * ben cultural
    * patrimoni cultural
    * patrimoni arquitectònic
    * protecció del patrimoni

Per Resolució de 28 d'agost de 2024 (DOGV 9927, 02.09.2024), es van aprovar les Bases reguladores de les subvencions per a actuacions de conservació i protecció dels béns immobles del patrimoni cultural de la Comunitat Valenciana. A l'empara de l'anterior Resolució, amb data 12 de setembre dels corrents, es va publicar en el *Diari Oficial de la Generalitat Valenciana* núm. 9935, la consegüent resolució de la seua convocatòria, atorgant-se un termini de deu dies per a la presentació de les sol·licituds de concurrència a estes.

Finalitzat el termini de presentació, es va formar l'oportú expedient a la qual se li va donar l'impuls necessari per l'òrgan instructor, de conformitat amb el que es preveu en els articles 70 i 71 de la Llei 39/2015, d'1 d'octubre, 24 de la Llei 38/2003, de 17 de novembre i base sèptima de la resolució de bases i, després de efectuar els tràmits necessaris per al seu impuls, es va traslladar l'expedient a la Comissió d'Avaluació i Valoració, prevista la base octava de la Resolució de Bases, a l'efecte d'avaluació de les sol·licituds per la mateixa i l'evacuació del corresponent Informe i Proposta. La Comissió d'Avaluació i Valoració es va reunir amb data 8 de novembre per a emetre este informe i proposta de concessió.

Atés l'informe  i proposta provisional de concessió a l'òrgan instructor, es va formular, per este òrgan instructor, la proposta provisional de resolució, prescindint-se del tràmit d'audiència per no figurar en el procediment altres fets ni altres al·legacions que les adduïdes pels interessats.

Amb data 15 de novembre de 2024, havent-se efectuat, conforme al que es preveu en els articles 24 de la Llei 38/2003, de 17 de novembre i 164 de la Llei de la Generalitat 1/2015, de 6 de febrer, les comprovacions amb la informació de què es disposa sobre el compliment de tots els requisits necessaris per a accedir a la subvencions convocades per part dels beneficiaris proposats, per este Centre Directiu, com a òrgan instructor, s'evacua proposta definitiva de resolució amb expressió de la relació de sol·licitants per als quals es proposa la concessió de la subvenció, i la seua quantia, especificant-se l'avaluació i els criteris de valoració seguits per a efectuar-la.

Aprovada la proposta de resolució definitiva, i d'acord amb el que es preveu en l'article 88 de la Llei 39/2015, d'1 d'octubre, del Procediment administratiu comú de les administracions públiques, en la base dècima de la Resolució de 28 d'agost de 2024 i la Resolució de 9 de setembre, totes dues de la Conselleria d'Educació, Cultura, Universitats i Ocupació, l'òrgan competent en  virtut de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans

RESOL

*Primer*

Concedir les ajudes que s'arrepleguen en l'annex I, per un import total de dos milions nou-cents setanta-dos mil cinc-cents huitanta-tres euros amb quaranta-dos cèntims (2.972.583,42 €), per a la realització de les accions que en el mateix s'especifiquen.

Les ajudes que es concedixen són conformes amb el que es disposa en l'article 8 del Reglament (UE) 651/2014 de la Comissió, de 17 de juny de 2014, i la seua modificació pel Reglament (UE) 2021/1237 de la Comissió de 23 de juliol de 2021, pel qual es declaren determinades categories de subvenció compatibles amb el mercat interior en aplicació dels articles 107 i 108 del Tractat de Funcionament de la Unió Europea, sense que, en cap cas, les ajudes obtingudes puguen superar la intensitat i import màxim previstos en els articles 4.1 i 53.8 del citat reglament.

Les ajudes concedides es financen amb càrrec a la línia S0375, «Ajudes per a la Conservació i Protecció dels Béns immobles del Patrimoni Cultural de la CV», del programa 454A00, fons propis no condicionats de la Generalitat, capítol 7, recollida en els annexos de transferències i subvencions de la Llei 8/2023, de 27 de desembre, de pressupostos de la Generalitat per a l'exercici 2024. Les subvencions concedides tenen caràcter plurianual.

Les ajudes concedides s'ajusten als següents imports màxims, dispostos en la resolució de convocatòria:

a) El 30 % de la subvenció, s'anticiparà amb càrrec a l'exercici 2024 i amb un import màxim de 894.000 euros.

b) El 70 % restant de l'import de la subvenció a concedir es deslliurarà després de la justificació, amb càrrec a l'exercici 2025 per un import global màxim de 2.086.000 euros.

L'import màxim corresponent a 2025 quedarà condicionat a l'existència de crèdit adequat i suficient en la corresponent llei de pressupostos de la Generalitat per a l'esmentat exercici.

D'esta manera, amb càrrec a la dotació pressupostària prevista per a l'exercici 2024 en la Llei 8/2023, de 27 de desembre, de pressupostos de la Generalitat per a l'exercici 2024, s'anticiparan a les entitats beneficiàries referides en l'Annex I, un total de 891.775,03.

Per a procedir al pagament anticipat previst, de conformitat amb el que es preveu en l'article 171 de la Llei 1/2015, de 6 de febrer, d'Hisenda pública, del sector públic instrumental i de subvencions, les entitats beneficiàries hauran d'establir una garantia dels fons entregats, incrementada en un cinc per cent segons el següent règim:

a) Queden exonerades de l'obligació de garantir les quantitats concedides amb caràcter previ al seu pagament els ajuntaments beneficiaris

b) Les entitats sense ànim de lucre beneficiàries de la subvenció podran obtindre el pagament anticipat prèvia constitució de la corresponent garantia per qualsevol dels mitjans admesos en el Reial decret 937/2020, de 27 d'octubre, pel qual s'aprova el Reglament de la Caixa General de Dipòsits, havent de fer-lo en el termini de cinc dies des de l'endemà de publicació de la present resolució.

De conformitat amb el que s'establix en el resolc dècim de la Resolució de 9 de setembre de 2024, les beneficiàries de les subvencions tindran, com a termini límit, fins al dia 1 de novembre de 2025 per a presentar la documentació justificativa de l'execució completa de l'actuació subvencionada, mitjançant la presentació dels documents establits en l'indicat resolc dècim. Este termini no serà prorrogable ni ampliable en cap cas.

*Segon*

Declarar desistides per no haver aportat la documentació requerida conforme al regulat en les bases aprovades mitjançant la de 28 d'agost de 2024 (DOGV 9927, 02.09.2024) a les 19 sol·licituds, que es relacionen en l'annex II.

Desestimar 54 sol·licituds que es relacionen en l'annex II, per incompliment dels requisits establits en les bases de la convocatòria, indicant-se el motiu en este annex II.

Desestimar les 207 sol·licituds que es relacionen en el citat annex II, a causa de l'esgotament del finançament amb què està dotada la línia pressupostària prevista en els pressupostos de la Generalitat per a l'exercici 2024 per a atendre este programa d'ajudes.

Acceptar el desistiment exprés de la sol·licitud que per tal causa figura relacionada en l'Annex II

En l'annex II figuren els motius pels quals les sol·licituds han sigut desestimades, juntament amb la identificació del sol·licitant i del projecte per al qual se sol·licitaven.

*Tercer*

Imposar a les entitats proposades com a beneficiàries les obligacions previstes en els resolcs tercer i octau de la Resolució de 9 de setembre de 2024 per la qual es convoquen les subvencions per a actuacions de conservació i protecció dels béns immobles del patrimoni cultural de la Comunitat Valenciana, publicada amb data 12 de setembre dels corrents (DOGV 9935).

L'incompliment de les obligacions i condicions imposades a la beneficiària podrà donar lloc a la minoració o la resolució de la subvenció, en els termes establits en la Base dessetena de la Resolució de 28 d'agost de 2024, per la qual s'establixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana (DOGV 9927, 02.09.2024).

L'import de la subvenció no podrà ser destinat a finalitat ni activitat distinta d'aquella per a la qual es concedix i el seu incompliment obligarà a la devolució dels fons percebuts.

*Quart*

De conformitat amb el que es preveu en l'apartat 5 de la base dotzena de la Resolució de 28 d'agost de la Conselleria d'Educació, Cultura, Universitats i Ocupació i l'apartat primer del resolc tercer de la Resolució de 9 de setembre de la Conselleria d'Educació, Cultura, Universitats i Ocupació les actuacions que es financen amb càrrec a les presents ajudes hauran de ser autoritzables, tenint la sol·licitud de concurrència a les mateixes la condició d'iniciació del procediment de l'autorització prevista en la Llei 4/1998, d'11 de juny, del Patrimoni cultural valencià.

Així, en virtut dels articles 35 o 60 de la citada Llei 4/1998, d'11 de juny, i, en el que resulte d'aplicació, el Decret 62/2011, de 20 de maig, del Consell, la present Resolució constituïx autorització expressa de las intervencions previstes en l'Annex I. L'anterior, troba el seu fonament últim en què el procés d'avaluació de les sol·licituds constituïx en si mateixa el juí tècnic de viabilitat de l'actuació sobre un bé integrant del patrimoni cultural valencià i en què el procediment per a la concessió de les subvencions, conté tots els elements constitutius del procediment d'autorització de les intervencions, conforme al que es preveu en l'article 72 de la Llei 39/2015, de 1 d'octubre, del Procediment administratiu comú de les administracions públiques i en les bases que regixen les subvencions.

La desestimació de les sol·licituds de subvenció no suposa la desestimació de la sol·licitud d'autorització d'intervenció, llevat que expressament es dispose com a causa de desestimació que el projecte no és autoritzable patrimonialment. En tals casos, i a l'empara dels principis de celeritat, simplicitat i eficiència, les actuacions podran obtindre l'autorització  expressa de la intervenció si, per les entitats interessades, en el termini de deu dies naturals, s’interessara la mateixa. En cas contrari s'estarà al que es disposa en l'article 95.1 de la Llei 39/2015, de 1 d'octubre, del procediment administratiu comú de les administracions públiques.

*Quint*

De conformitat amb el que es disposa en la Llei 1/2022, de 13 d'abril, de Transparència i bon govern de la Comunitat Valenciana, les persones beneficiàries de les subvencions, en els termes que preveuen les bases reguladores, estan obligades a subministrar als subjectes de l'article 3 de la citada Llei, previ requeriment, tota la informació necessària per al compliment per aquells de les obligacions previstes en la llei.

Règim de recursos:

De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant els òrgans que s'indiquen a continuació: el recurs de reposició s'haurà d'interposar davant la directora general del Patrimoni Cultural per delegació del conseller d'Educació, Cultura, Universitats i Ocupació, conforme figura en la Resolució de 28 d'agost de 2024, de la Conselleria d'Educació, Cultura, Universitats i Ocupació (DOGV 9927, de 2 de setembre) en el termini d'un mes a comptar des de l'endemà de la seua publicació en el *Diari Oficial de la Generalitat Valenciana*. El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el *Diari Oficial de la Generalitat Valenciana*

  

València, 26 de novembre de 2024

(p. d. Resolució 28.08.2024; DOGV 9927, 02.09.2024)

Marta Alonso Rodríguez

Directora general de Patrimoni Cultural

Esta disposició conté annexos. Consulteu-ne la versió en PDF.